Správa KK SZKDV.

KK SZKDV v roku 2015 pracovala v zložení: Martin Stanovský, predseda KK

Štefan Džurný, člen KK

Rudolf Bárta, člen KK

KK vyvíjala svoju činnosť podľa plánu, ktorý predstavila na poslednom VZ SZKDV.

1. Kontrola VV SZKDV.
2. Kontrola činnosti SZKDV.
3. Kontrola jednotlivých akcii a ich zúčtovaní.
4. Kontrola samotného účtovníctva SZKDV.
5. Kontrola verejného obstarávania SZKDV.
6. Zaoberanie sa podnetmi od jednotlivých členov SZKDV.
7. **Kontrola VVSZKDV.**

Zástupca KK (predseda) sa zúčastňoval pravidelných zasadnutí VV SZKDV. VV prebiehali riadne podľa stanov, pozvánky na jednotlivé VV boli riadne a včas poslané jednotlivým členom VV. Zápisnice z VV, boli včas zverejnené. Úlohy dané jednotlivým členom, boli riadne plnené.

1. **Kontrola činnosti SZKDV.**

Činnosť zväzu, prebiehala podľa schválených stanov a smerníc. Jednotlivé komisie zväzu, boli riadne schválené a samostatne pracovali podľa plánu. Výsledky z jednotlivých komisií, boli predložené VV na schválenie a následne boli zverejnené v jednotlivých zápisniciach VV.

Sekretariát si riadne plnil svoju povinnosť, doklady riadne zaúčtoval podľa platných právnych predpisov, riadne sledoval jednotlivé rozpočty komisií, jednotlivých reprezentačných družstiev a jednotlivých členov Top Teamu. Riadne viedli evidenciu členov a zaplatených členských poplatkov.

1. **Kontrola jednotlivých akcií a ich zúčtovaní.**

Všetky uskutočnené jednotlivé akcie boli riadne schválené VV a následne po ukončení akcie aj riadne zaúčtované. Pri kontrole jednotlivých akcií, KK nezistila žiadne nedostatky.

1. **Kontrola účtovníctva SZKDV.**

Účtovníctvo zväzu je spracované v súlade s platnými zákonmi a smernicami SR. Účtovné doklady sú riadne evidované a prehľadne usporiadané v elektronickej aj papierovej forme. Jednotlivé doklady a správy sú riadne zverejňované na webovej stránke zväzu a Ministerstva školstva SR.

1. **Kontrola verejného obstarávania SZKDV.**

Verejné obstarávanie bolo uskutočnené na základe vyplývajúcich pravidiel s platnej legislatívy SR. Na základe rozhodnutia VV, celú agendu ohľadom verejného obstarávania zväz zadal externej agentúre. Obstarávanie bolo v dvoch oblastiach: ubytovacie služby a doprava (nákup leteniek). Obstarávanie prebehlo podľa zákona a celá agenda je zverejnená vo vestníku Úradu pre verejné obstarávanie.

1. **Podnety od jednotlivých členov SZKDV.**

Jednotlivé podnety boli riadne vydiskutované medzi účastníkmi a následne boli informovaný o výsledku jednotlivý členovia aj VV. Všetky podnety sa podarilo vysvetliť medzi jednotlivými účastníkmi, vždy v predstihu ešte pred podaním písomného podnetu na VV SZKDV.

Spolupráca medzi KK a jednotlivými členmi VV a pracovníkmi sekretariátu prebiehala bez vážnejších problémov. Samotná práca na sekretariáte SZKDV je vysoko profesionálna. Treba vyzdvihnúť pracovníčky na sekretariáte, lebo ich kvalitnou prácou sú v počiatkoch odstránené všetky nedostatky v jednotlivých zúčtovaniach aj v čerpaní jednotlivých rozpočtov. KK SZKDV dáva veľké poďakovanie za ich prácu.

V Liptovskom Mikuláši 13. 2.2016 Stanovský Martin

Predseda KK SZKDV